Aarhuus Stifts-Tidende, 1831-07-29
Polakkernes Frihedskamp. Endnu var der ikke passeret noget Afgjørende paa den polske Krigsskueplads. Man havde slaaedes paa flere Steder, og som det synes, med afvexlende Held. Jfølge den polske Statstidende skal General Chrzarowski den 15de Julii have slaget et russisk Korps under General Glowin og skataget det 900 Fanger samt adskillige Kanoner, og endnu var han i fuldt Begreb med at forfølge Russerne. En Bataillon Nationalgarde var rykket ud fra Warschau, at tage imod Fangerne. Fra Minsk indtil Kalussyn var Valpladsen bedækket med Liig. Ved Træfningen omkring Minsk, siger en anden Beretning, blev en fjendtlig Afdeling afskaaret fra Hovedkorpset. Ved Mawa skal Sierawsky have frataget Russerne 2000 Md. og 7 Kanoner. J en Beretning fra General Skrivnetzki hedder det: at hele Landstrækningen fra Modlin indtil den preussiske Grændse er i Polakkernes Besiddelse. Den tyrkiske Jussuf Paskas Søn, der af ovennævnte General=Golowin blev gjort til Fange ved Varna, og siden efter gik i russisk Tjeneste, befinder sig iblandt de gjorte Fanger. J Privatberetninger meldes, at Russernes Overgang over Weichselen havde voldet stor Bestyrtelse og Skræk i Warschau. Kosakkerne sværmede allerede tæt deromkring. "Afgjørelsens Time nærmer sig, skrives derfra under 14de Juli, Med Begeistring for den retfærdigste og helligste Sag som nogensinde kaldte et Folk til Kamp, har nu forenet sig en mægtig Allieret: Fortvivlelsen, og saaledes gaae vi det skjebnesvangre Øieblik imøde med al den Kraft som vi formaae at hente hos os selv. Om Sagen er afgjort dermed, at vi synke udmattede hen i vore sidste Kraftanstrængelser, maa Europa afgjøre. Har vor Daad hidtil talt høit, vil vor Skjebne maaskee nu tale til Hjerterne, saa man ikke lader os gandske forbløde underen blot forbigaaende Deeltagelse." Landstormen lykkes over al Maade, den Ene vil hellere med end den Anden, selv Jsraliterne træde frivilligen ind i Lands forsvarernes Rækker, kun Oldinger, Qvinder og Børn blive hjemme. Jfølge en af de nyeste Beretninger stode Polakkerne i Ryggen af den russiske Armee, og deres Forposter strakte sig lige til den preussiske Grændse. Paa den høire Weichselbredde stod General Chrganowski allerede i 3 Dage ligeoverfor General Rüdiger. J en Træfning ved Kalussyn vare 2 Eskadroner af hans Kavallerie falden i Russernes Hænder. Hovedstyrken af den polske Hær befandt sig paa den venstre Weichselbredde, og Skrzynetzkis Hovedqvarteer i Wola, en af Warschaus Forstæder Jfølge den preussiske Statstidende var en Afdeling af den russiske Hær som nu staaer mellem Weichselen, og den preussiske Grændse, rykket ind i Staden Sluczero. Paskewitsch havde dengang sit Hovedqvarteer, ved Lipno, 4 Mile fra den preussiske Grændse og 2 1/2 Miil fra Weichselen. J enhver polsk Bye som Russerne forlade, er der Cholera. J Plonsk var der hver Morgen saalænge Russerne laae der, bleven udkjørt en halvsnees Vogne fyldte med Liig af russiske Soldater. Jsær skal Soeten gribe uhyre om sig blandt de russiske Gardetropper. General Gielguds Drab stadfæster sig. Den Officeer som skjød ham, var en Lieutenant Skulskisom strax efter tog Livet af sig selv. Man havde været misfornøiet med, at han ikke havde foretrukket at slaaes til sidste Mand for at tye ind paa preussisk Grund. Saaledes gjør den polske General Dembinsk, der ogsaa er bleven overmandet af Russerne. Han har med Resten af sine Tropper kastet sig ind i en af Russerne omringet Skov, 4 Mile fra Memel, hvor han hellere vil lade sig tilintetgjøre end anmode Preusserne om Beskyttelse. Det Gielgud-Chlapowskiske Korps, som har søgt ind paa preussisk Grund, bestod af 2508 Md. Officerer og Gemene, med 1209 Heste og 6 Kanoner.